पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ शहरवासी कोरोना से जूझ रहे हैं तो वहीं संक्रमण की रफ्तार को रोकने के लिए लगाए गए लॉकडाउन को कुछ व्यापारियों ने अवसर के रूप में तलाश लिया है। लॉकडाउन की इस अवधि में जमालपुर शहर में कुछ किराना दुकानदारों ने कालाबाजारी करना शुरू कर दिया है। शहर के वैसे दुकानदार मूल्य से डेढ़ गुना कीमत पर खाद्यान्न सामग्री बेच रहे और ग्राहकों की मजबूरी है कि ग्राहक चाह कर भी कुछ बोल नहीं पाते हैं और मजबूरन ऊंची दामों में खाद्यान्न सामग्री खरीदने को लाचार हैं। इस स्थिति में ग्राहकों ने जिला प्रशासन से ऐसे दुकानदारों पर सख्त कार्रवाई का अनुरोध किया है। बताया जाता है कि मूंग, अरहर, चना दाल, आंटा, सरसों तेल सहित कई अन्य सामग्रियों को डेढ़ गुना दाम बढ़ाकर खुलेआम बेचा जा रहा है। हालांकि दुकानदार ऐसी किसी बढ़ोतरी से साफ इंकार करते हैं लेकिन स्थानीय ग्राहक सुनील कुमार बिंद, संतोष कुमार, पप्पू कुमार आदि ने बताया कि डेढ़ गुना कीमत वसूली जा रही है।
छापेमारी कर कार्रवाई करे जिला प्रशासन
उन्होंने बताया कि जिला प्रशासन को दुकानदारों पर अंकुश लगाना चाहिए तथा एक निर्धारित रेट तय किया जाना चाहिए जिससे दुकानदारों द्वारा की जा रही कालाबाजारी पर रोक लगाई जा सके। उन्होंने कहा कि जिस तरह से अचानक सभी चीजों की मूल्य में बढ़ोतरी हो गई है ऐसी परिस्थिति में सबसे अधिक परेशानियां मीडिल क्लास के लोगों के समक्ष उत्पन्न हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn